Mor una xica de 17 anys atropellada de matinada per un taxi a València | Valencia Extra
El sinistre s’ha produït passades les tres i mitja d’aquest divendres, sobre les 3.45 hores, a l’entorn de la cèntrica plaça d’Espanya, segons el Centre d’Informació i Coordinació d’Urgències (CICU).
Després de ser atropellada pel taxi, la xica va entrar en parada cardiorrespiratòria i encara que va recuperar les constants vitals gràcies a les maniobres de reanimació cardiopulmonar avançada de l’equip del Servici d’Atenció Mèdica Urgent (SAMU), el seu estat era “molt greu”.
La jove va ser traslladada en l’ambulància de Suport Vital Avançat (SVA) a l’Hospital La Fe de València per a rebre assistència. No obstant açò, va morir en arribar al centre hospitalari per la gravetat dels traumatismes patits.